সোশ্যাল নেটওয়ার্কিং ওয়েবসাইটের সঙ্গে তাঁর সম্পর্ক অত্যন্ত নিিবড়। ক্রিশ্চিয়ানো রোনাল্ডোর প্রতিটি ছবি আলোড়ন ফেলে দেয় ভক্তদের মনে।
কিন্তু তারই সঙ্গে যুক্ত হচ্ছে নতুন আর একটি তথ্য। ইংল্যান্ডের একটি সংস্থা বুধবার একটি রিপোর্ট প্রকাশ করেছে। যেখানে দেখা গিয়েছে, ইনস্টাগ্রামে প্রতিটি ছবি পোস্ট মারফত পর্তুগিজ তারকার উপার্জনের অঙ্ক ৩ লক্ষ ১০ হাজার পাউন্ড। ভারতীয় মুদ্রায় যার পরিমাণ ২ কোটি ৬০ লক্ষ টাকা!
একটি সংস্থার মাধ্যমে রোনাল্ডো সোশ্যাল নেটওয়ার্কিং ওয়েবসাইটে পোস্ট করে থাকেন নিয়মিত। তাদের সঙ্গে যে চুক্তি রয়েছে তার বয়ান অনুযায়ী, প্রতিটি ছবি পোস্ট করার জন্য রোনাল্ডোকে ভারতীয় মুদ্রায় দুই কোটি টাকা দিতে হবে। ওই সংস্থা প্রথম দশজন সেলিব্রিটির তালিকা প্রকাশ করেছে। সেখানে রোনাল্ডো ছাড়া দ্বিতীয় ক্রীড়াব্যক্তিত্ব হিসাবে রয়েছেন প্রাক্তন বাস্কেটবল তারকা লেব্রন জেমস। তিনি ইনস্টাগ্রামে প্রতিটি ছবি পোস্ট করে উপার্জন করেন ভারতী। মুদ্রায় ৭৮ লক্ষ টাকা। তালিকার এক নম্বরে রয়েছেন মার্কিন যুক্তরাষ্ট্রের জনপ্রিয় গায়িকা এবং অভিনেত্রী সেলিনা গোমেজ। দুই নম্বরে রয়েছেন আর এক মার্কিন মডেল কিম কার্ডাশিয়ান।
তবে তা নিয়ে খুব একটা মাথা ঘামাচ্ছেন না রিয়াল মাদ্রিদ তারকা। তিনি এই মুহূর্তে পরিবার নিয়ে ছুটি কাটাচ্ছেন স্পেনের ইবিজা দ্বীপে। তাঁদের সঙ্গে রয়েছে নতুন দুই সন্তান এভা এবং মাতেও। গত সপ্তাহেই নতুন দুই সন্তানকে নিজের ছবি পোস্ট করেছিলেন রোনাল্ডো। যদিও তাদের মায়ের নাম গোপনই রাখা হয়েছে। বৃহস্পতিবার রোনাল্ডোর বোন এক বিবৃতিতে বলেছেন, ‘নতুন দুই সন্তানকে পেয়ে আমাদের পরিবার খুবই খুশি। তার চেয়েও বড় ব্যাপার, রোনাল্ডোর বান্ধবী জর্জিনা রদরিগেজও সহজভাবেই গোটা ঘটনাকে মেনে নিয়েছে। আমাদের অনুরোধ, নতুন দুই সন্তান নিয়ে রোনাল্ডোকে কেউ বিরক্ত করবেন না’। স্প্যানিশ মিডিয়া অবশ্য এও দাবি করছে, জর্জিনাও পাঁচ মাসের অন্তঃসত্ত্বা। খুব সম্ভবত অক্টোবরে আরও একবার বাবা হতে চলেছেন ৩১ বছরের রিয়াল মাদ্রিদ তারকা।